
545400 SIGHIŞOARA

Str. Muzeului nr. 7, Tel./Fax. 0265-771278

 H O T Ă R Â R E A    NR. 83

            din 29 mai 2013

                               privind aprobarea depozitării, la Depozitul de deşeuri nepericuloase 

                   al Municipiului Sighişoara, a deşeurilor menajere provenite din Comuna Nadeş

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, inregistrat cu nr 10349/10.05.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215 din 2001, legea administraţiei publice locale, republicată, cu modificările şi completările ulterioare; 

Având în vedere adresa Comunei Nadeş nr. 2255/09.05.2013, înregistrată la Municipiul Sighişoara sub nr. 10.386/10.05.2013, prin care, se solicită sprijinul pentru obţinerea în continuare a aprobării de depozitare a deşeurilor menajere, la Depozitul de deşeuri nepericuloase al Municipiului Sighişoara;

Având în vedere prevederile Legii nr.211/2011 privind regimul deşeurilor, cu modificările şi completările ulterioare;

 
Având în vedere prevederile Ordonanţei de Urgenţă nr. 195/2005 privind protecţia mediului, cu modificările şi completările ulterioare;

     
Având în vedere Raportul de specialitate al Serviciului Monitorizare servicii de utilităţi publice, investiţii, urmărire contracte, inregistrat cu nr.10348/10.05.2013, prin care se propune aprobarea depozitării deşeurilor menajere provenite din Comuna Nadeş, la depozitul de deseuri nepericuloase al Municipiului Sighişoara, îndeplinindu-se condiţiile legale în acest sens;


Având în vedere avizele favorabile ale tuturor comisiilor pe domenii de specialitate;

În baza art.36, alin.2, lit. (d), alin.6, lit. (a), pct.14 şi alin.9, art. 45, alin.(1) şi a art.115 alin.(1), lit.(b) din Legea nr. 215/2001, legea administraţiei publice locale, republicată, cu modificările şi completările ulterioare,

           H O T Ă R Ă Ş T E:

   
Art.1  Se aprobă depozitarea deşeurilor menajere, provenite din Comuna Nadeş, la Depozitul de deşeuri nepericuloase al Municipiului Sighişoara.

  
Art.2 Depozitarea deşeurilor menajere, provenite din Comuna Nadeş, la Depozitul de deşeuri nepericuloase al Municipiului Sighişoara se va face numai după ce în prealabil s-a realizat presortarea acestora, conform prevederilor legale în domeniul protecţiei mediului şi a gestionării deşeurilor .

  
Art.3 Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, aparatul de specialitate al acestuia si operatorul depozitului de deseuri nepericuloase.             

  
Art.4 Prin grija domnişoarei Anca Fleşariu, Secretar al Municipiului Sighişoara, prezenta hotărâre care va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


  
Dan-Constantin Enescu   

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Serviciul Monitorizare servicii de utilităţi publice, investiţii, urmărire contracte;
1 ex. Comuna Nadeş;

1 ex. Direcţia economică;

1 ex. S.C. Schuster Ecosal S.R.L.

10 ex. AF/FM

